# Casa Vicens

### De Viquipèdia

Casa Vicens

La Casa Vicens és un edifici modernista i primer projecte important de l'arquitecte Antoni Gaudí l'any 1983. Està situat al carrer Carolines, número 24 del barri de Gràcia de Barcelona.

Construïda entre 1883 i 1888, la casa Manuel Vicens i Montaner és un projecte molt imaginatiu encarregat per a una família benestant propietària d'una fabrica de ceràmica. Això es manifesta a la façana que té una decoració basada en la rajola. Està estructurada en quatre nivells, corresponents a un soterrani per al celler, dues plantes per l'habitatge i unes golfes destinades al servei.

Gaudí va enganxar l'immoble a la mitjancera d'un convent veí i així va aconseguir un jardí gran i espaiós. Per a l'altre costat del jardí, va dissenyar una font monumental d'obra vista, formada per un arc parabòlic a sobre del qual hi havia un pas entre columnes. L'aigua s'emmagatzemava en dos dipòsits col·locats dalt de cada pilar extrem de la font. El 1946 va ser demolida per la venda d'aquesta part del terreny.

Gaudí es troba en el seu primer període on utilitza un llenguatge arquitectònic de gran simplicitat constructiva, amb el predomini de la línia recta sobre de la corba.

Obtingut de "http://ca.wikipedia.org../../../c/a/s/Casa_Vicens_2c8e.html"

Categoria: Edificis modernistes de Barcelona

##### Views

- Article
- Discussió
- Revisió actual

##### Cerca